10. december 2019 Nr. 1328

**Pinngitsoorani digitalikkut atassuteqarneq il.il. pillugu inatsisini aalajangersakkat assigiinngitsut allannguutaat pillugit inatsimmi § 49-p Kalaallit Nunaanni atuutilersinneqarnissaanut peqqussut (Digitalimik pinngitsoorani attaveqatigiinnissaq aamma oqartussaaffimmik il.il. nuussinerup kinguneranik tulluarsaanerit)**

UAGUT MARGRETHE AAPPAAT, Guutip saammaassineratigut Danmarkip Dronningia, uppernarsarparput:

Pinngitsoorani digitalikkut atassuteqarneq il.il. pillugu inatsisini aalajangersakkat assigiinngitsut allanngortinneri allannguutaat pillugit inatsit nr. 1231, 18. december 2012-imeersumi § 70, imm. 3[[1]](#footnote-1), malillugu (Digitalimik pinngitsoorani attaveqatigiinnissaq aamma oqartussaaffimmik il.il. nuussinerup kinguneranik tulluarsaanerit) aalajangerneqarpoq:

**§ 1**

Aningaasaliisartunut aningaasalersuisartunullu qularnaveeqqusiisarnermik aningaasaateqarfik pillugu inatsisimmi, kunngip peqqussutaa nr. 137, 9. marts 2005-imeersukkut Kalaallit Nunaannut atuutsinneqalersumi, peqqussut nr. 1048, 1. september 2010-meersukkut, peqqussut nr. 1047, 1. september 2010-meersukkut, inatsit nr. 1556, 21 december 2010-meersukkut, peqqussut nr. 303, 27. marts 2012-imeersukkut, peqqussut nr. 685, 28. juni 2012-imeersukkut allanngortinneqartumi, tulliuttunik allannguisoqassaaq:

**1.** Kapitali 8 a-p kingorna ilanngunneqassaaq:

»Kapitali 8 b

*Attaveqatigiinneq*

**§ 22 b.** Pissutsit inatsimmut matumunnga imaluunniit maleruagassanut inatsit manna malillugu atuu-tilersitaasunut ilaasut pillugit Finastilsynetimut taakkunanngalu attaveqatigiinneq digitalimik ingerlanne-qassaaq.

*Imm. 2.* Digitalimik attaveqatigiinneq pillugu, ilanngullugit it-mik periutsit aalajangersimasut, digitalimik ilusiliinerit immikkut ittut kiisalu digitalimik atsiornerit assigisaasaluunniit atorneqarnissaannut maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq.

*Imm. 3.* Digitalimik nalunaarut anngussimasutut isigineqassaaq, nalunaarummik tigusisussamit tiguneqarsinnaaleraangami.

**§ 22 c.** Finanstilsynetip inatsit manna imaluunniit maleruagassat inatsit manna malillugu atuutilersitaasut malillugit aalajangiinernik allakkianillu allanik atsiorneqanngitsunik, maskinamit assigisaanilluunniit assiline-qartumik imaluunniit teknikkikkut periutsimik atsiorneqartunik, aalajangiinermik allakkiamilluunniit nassius-sisup kinaanerata paatsoorneqarsinnaannginneranik qulakkeerinnittumik atuillutik nassiussisinnaanerat pillugu inuussutissarsiornermut ineriartortitsinermullu ministerit maleruagassanik aalajangersaasinnaavoq. Aalajangiinerit allakkiallu taamatut ittut aalajangiinernut allakkianullu inummit namminermit atsiugaasunut naligiissinneqarput.

*Imm. 2.* Aalajangiinerit allakkiallu allat, paasissutissanik taamaallaat elektronik atorlugu suliarinninneq tunngavigalugu aalajangigaasut imaluunniit allakkiaasut, taamaallaat Finanstilsyneti nassitsisutut taallugu saqqummiunneqarsinnaanerat pillugu maleruagassanik inuussutissarsiornermut ineriartortitsinermullu ministeri aalajangersaasinnaavoq.

**§ 22 d.** Inatsimmi matumani imaluunniit maleruagassani inatsit manna malillugu atuutilersinneqartuni allakkiat Finanstilsynetimit pinnatik allanit allakkiaasut atsiorneqarsimanissaat piumasaqaataappat, piumasa-qaat taanna eqqortinneqarsinnaavoq periutsimik, allakkiorsimasup kinaanera paatsuugassaanngitsumik paasineqarsinnaaneranik qulakkeerinnittumik atuinikkut, taamaattoq tak. imm. 2. Allakkiat taamatut ittut allakkianut inummit namminermit atsiorneqarsimasunut naligiissinneqarput.

*Imm. 2.* Atsiorneqarnissaanik piumasaqaatip avaqqunneqarsinnaanera pillugu maleruagassanik erseqqinnerusunik inuussutissarsiornermut ineriartortitsinermullu ministeri aalajangersaasinnaavoq. Ilanngullugu aa-lajangerneqarsinnaavoq allakkiat aalajangersimasut inummit namminermit atsiorneqarsimanissaannik piuma-saqaat avaqqunneqarsinnaanngitsoq.«

**§ 2**

Peqqussut 1. januar 2020-imi atuutilissaaq.

*Amalienborg-imi tunniunneqarpoq, ulloq 10. december 2019*

Kunngisut Atsiorpugut Naqissusiillutalu

MARGRETHE R.

 /Simon Kollerup

1. Aalajangersagaq imatut oqaasertaqarpoq: *»Imm. 1.* §§ 1-39, 41-50 aamma 53-68 Savalimmiunut Kalaallit Nunaannullu atuutinngillat, taamaattoq tak. imm. 3 aamma 4. *Imm. 2.* (ilaassanngilaq). *Imm. 3.* (ilaassanngilaq). *Imm. 4.* §§ 1-10, 17, 18, 23, 29, 35-39, 41-44, 49, 50, 54, 58-63, 65 aamma 66 kunngip peqqussutaatigut Kalaallit Nunaannut tamakkiisumik ilaannakortumilluunniit atuuttussanngor-tinneqarsinnaapput, Kalaallit Nunaanni pissutsit pisariaqartitaannik allannguutitalerlugit. *Imm. 5.* (ilaassanngilaq).« [↑](#footnote-ref-1)